**Naziv obveznika: OSNOVNA ŠKOLA CAVTAT**

**Adresa obveznika: Stjepana Radića 3, Cavtat**

**Broj RKP-a: 11960**

**Matični broj: 03303667**

**OIB: 07260663095**

**Oznaka razine: 31**

**Šifra djelatnosti, razdjel: 8520**

**IBAN: HR6824070001100019763**

**Cavtat, 27.03.2024.g.**

**KLASA:400-01/24-01/4**

**URBROJ:2117-30-03-24-1**

.

**Obrazloženje izvještaja o izvršenju financijskog plana**

**za razdoblje 01.01.-31.12.2023.g.**

Pravilnikom o polugodišnjem i godišnjem izvještaju o izvršenju proračuna i financijskog plana koji je stupio na snagu 25.srpnja 2023.g. i objavljen u NN br.85/23, a koji je donesen na temelju čl.76.st.3. i čl.81.st.3 Zakona o praoračunu, škole su dužne dostaviti Školskom odboru na usvajanje prijedlog godišnjeg izvještaja o izvršenju financijskog plana za 2023. godinu do 31. ožujka 2024. godine.

Godišnji izvještaj o izvršenju financijskog plana sadrži:

-opći dio

-posebni dio

-obrazloženje

**Opći dio**

**Sažetak Račun prihoda i rashoda** sadrži prikaz ukupno ostvarenih prihoda i izvršenih rashoda na razini razreda ekonomske klasifikacije, razliku između ukupno ostvarenih prihoda i rashoda, te preneseni višak iz prethodne godine iskorišten u tom izvještajnom razdoblju, odnosno preneseni manjak za pokriće u tom izvještajnom razdoblju.

**Izvještaj o prihodima i rashodima prema ekonomskoj klasifikaciji** sadrži prikaz prihoda i rashoda prema ekonomskoj klasifikaciji i iskazuje se na razini razreda, skupine, podskupine i odjeljka., osim podataka u stupcu **„**Izvorni plan/rebalans“ koji su iskazani na razini razreda i skupine.

Prihodi za 2023.godinu planirani su u iznosu od 1.906.047,00 €. U razdoblju 01.01.-31.12.2023. ostvareni su prihodi u iznosu od 1.880.876,72 €, što je 98,68% u odnosu na planirane. U odnosu na 2022. godinu prihodi su veći, indeks izvršenja je 119,19.

Do povećanja prihoda došlo je iz razloga povećanja osnovice za plaće, povećanja iznosa božićnice i regresa, uvođenja besplatne školske prehrane za sve učenike, povećanja satnice za pomoćnike u nastavi, uplata roditelja za izvanučioničku nastavu i sufinanciranje programa produženog boravka, te povećanja prihoda za materijalne troškove.

U razdoblju 01.01.-31.12.2023. rashodi su iznosili 1.893.145,10 €, što je 99.32% u odnosu na planirane rashode. U odnosu na 2022.godinu rashodi su veći, indeks izvršenja je 120,22.

Do povećanja rashoda došlo je iz razloga povećanja osnovice za plaće, povećanja iznosa božićnice i regresa, uvođenja besplatne školske prehrane, povećanja satnice za pomoćnike u nastavi, povećanih troškova prijevoza učenika, te rasta cijena općenito.

**Izvještaj o prihodima i rashodima prema izvorima financiranja** sadrži prikaz prihoda i rashoda prema izvorima financiranja iskazanim na razini razreda i skupine sukladno Pravilniku.

Opći prihodi odnose se na sredstva dobivena od Osnivača za sufinaciranje projekta Zajedno možemo sve, za sufinanciranje programa produženog boravka, financiranje školskih projekata i natjecanja iz znanja učenika, te za nabavu besplatnih radnih materijala za sve učenike. U 2023. godini dodatno su odobrena sredstva za za obavljanje redovne djelatnost te je indeks izvršenja u odnosu na 2022. godinu 180,23.

Vlastiti prihodi koji se odnose na prihode od najma školskih prostora, te prihode od kamata.

Decentralizirana sredstva odobrena Odlukom, a namijenjena su podmirenju materijalnih i financijskih rashoda, te troškovi tekućeg i investicijskog održavanja škole.

Prihodi za posebne namjene su prihodi od roditelja za sufinanciranje programa produženog boravka, te izvanučioničku nastavu, šteta na tabletima, oštećenih udžbenika i osiguranja učenika, a povećani su prvenstveno zbog povećanja broja djece u produženom boravku, rasta cijena prehrane u produženom boravku, te rasta troškova prijevoza na izvanučioničku nastavu.

Fondovi EU su sredstva namijenjena su za sufinanciranje pomoćnika u nastavi ( plaće i ostala materijalna prava).

Ostale pomoći odnose se na sredstva iz državnog proračuna za plaće i materijalna prava zaposlenih, nabavu školskih udžbenika, besplatnu školsku prehranu, te sredstva Općine Konavle za sufinanciranje Projekta zapošljavanja invalidne osobe.

Donacije se odnose na uplate fizičkih i pravnih osoba za nabavku knjižničke građe i poboljšanja uvjeta rada u školi, te uplate od Županijskog sportskog saveza, koje su namijenjene Školskom sportskom klubu.

**Izvještaj o rashodima prema** **funkcijskoj klasifikaciji** sadrži prikaz rashoda prema funkcijskoj klasifikaciji, a podaci su prikazani na razini razreda i skupine.

Prihodi rashodi razvrstani su prema namjeni

* 091 Predškolsko i osnovnoškolsko obrazovanje, rashodi u obrazovanju za normalno odvijanje života i rada u školi
* 096 Dodatne usluge u obrazovanju odnose se na natjecanja iz znanja učenika
* 098 Usluge u obrazovanju koje nisu drugdje svrstane odnose se na projekt osiguravanja pomoćnika u nastavi za učenike s teškoćama

**Višak/manjak**

U Glavnoj knjizi i Bilanci na 31.12.2023. godine, iskazan je manjak poslovanja u iznosu od 12.268,38 €, dio manjka pokriven je iz prenesenog viška iz 2022.g. Manjak za pokriće u sljedećem izvještajnom razdoblju iznosi 8.828,36 €, a odnosi se na metodološki manjak za troškove nastale u prosincu 2023, a koji su plaćeni u siječnju 2024. Prihod se priznaje u trenutku plaćanja i nije vidljiv u razdoblju za koji se radi izvještaj, a odnosi se na uplate roditelja za program produženog boravka, te uplate iz proračuna za školsku prehranu.

**Stanje novčanih sredstava**

Stanje novčanih sredstava na početku izvještajnog razdoblja iznosilo je 11.226,52 €, dok je na kraju iznosilo 10.071,52 €.

**Posebni dio**

Obrazloženje posebnog dijela izvještaja o izvršenju financijskog plana sadrži obrazloženje izvršenja programa kroz obrazloženje izvršenja aktivnosti i projekata zajedno s ciljevima koji su ostvareni provedbom programa i pokazateljima uspješnosti realizacije tih ciljeva.

**Program 1206-EU projekti UO za obrazovanje, kulturu i sport.**

Cilj programa je povlačenje sredstava iz Fondova Europske Unije.

**Tekući projekt T120602 Europski socijalni fond – Projekt ZAJEDNO MOŽEMO SVE VOL. 6 – pomoćnik u nastavi**

Projekt u okviru kojeg se osiguravaju sredstva za financiranje pomoćnika u nastavi za učenike s teškoćama u razvoju, koji se dijelom financira bespovratnim sredstvaima EU, a dijelom iz proračuna DNŽ. Pomoćnici u nastavi pružaju neposrednu potporu učenicima s teškoćama u razvoju u obavljanju školskih aktivnosti i zadataka, čime se pospješuje njihovo odgojno-obrazovno napredovanje, te pružaju potporu u komunikaciji i socijalnoj uključenosti.

Izvršenje je 36.233,07 €. U usporedbi s planom indeks izvršenja je 95,78, a sa prošlom godinom je 152,69. Povećani troškovi u usporedbi sa 2022.g.nastali su zbog povećanja bruto plaće pomoćnika u nastavi, te zbog uključivanja većeg broja pomoćnika.

 **Program 1207-Zakonski standard ustanova u obrazovanju**

Decentraliziranim financiranjem osnovnih i srednjih škola te učeničkih domova u Županiji osiguravaju se sredstva za materijalne rashode, sredstva za održavanje ustanova (investicijska i kapitalna ulaganja), kao i rashodi za nabavu nefinancijske imovine, te plaće i ostali rashodi za zaposlene koji se osiguravaju u državnom proračunu.

**Aktivnost: A120701 Osiguravanje uvjeta rada za redovno poslovanje osnovnih škola**

Rashodi za zaposlene, te materijalni i financijski rashodi neophodni za realizaciju nastavnih planova i programa javnih potreba osnovnoškolskog obrazovanja. Osiguravaju se decentraliziranim sredstvima Županije, te sredstvima MZO i Općine.**.**

Izvršenje u 2023.g. iznosi 1.651.850,00 €. U usporedbi s planom indeks je 99,47, a u usporsdbi s prošlom godinom indeks je 115,23, zbog povećanja plaća , troškova prijevoza i troškova općenito.

**Aktivnost: A 120702 Investicijska ulaganja u osnovne škole**

Investicijska ulaganja odnose se na sredstva namijenjena nabavi materijala, dijelova, kao i za održavanje i popravak objekata, opreme i postrojenja.

Izvršenje iznosi 2.654,00 €. U usporedi s planom indeks je izjednačen, a u 2022. nije bilo investicijskih ulaganja.

**Aktivnost: Kapitalni projekt K 120703 Kapitalna ulaganja u osnovne škole**

Cilj kapitalnih ulaganja u škole je stvaranje kvalitetnijih uvjeta za rad.

U 2022.godini uloženo je 19.908,42 € za uređenje školskog igrališta, dok u 2023. godini kapitalna ulaganja nisu planirana, te ni realizirana.

**Program: 1208-Program ustanova u obrazovanju iznad zakonskog standarda**

 Programom se osiguravaju sredstva za školska natjecanja iz znanja, te financiranje školskih projekata. Osim toga uključeni su i veliki projekti poput poticanja demografskog razvitka, gdje Ministarstvo znanosti i obrazovanja sredstvima Državnog proračuna financira udžbenike za obvezne i izborne nastavne predmete, a Upravni odjel za obrazovanje, kulturu i sport financira radne materijale za obvezne i izborne predmete, te produženi boravak u osnovnim školama.

**Aktivnost: A 120801 Poticanje demografskog razvitka**

Sredstva namijenjena radnim materijalima za sve učenike, a kako bi se osigurali najbolji uvjeti i podrška za uspješno učenje.

 Izvršenje je 32.723,21 €. U odnosu na plan i prošlu godinu izjednačen indeks. Došlo je do povećanja cijena radnih bilježnica, ali i do smanjenja broja učenika.

**Aktivnost: A 120803 Natjecanja iz znanja učenika**

 Natjecanjima iz znanja učenika nastoji se motivirati učenike na učenje, stjecanje novih znanja i vještina, te širenje vidika.

 Održano je županijsko natjecanje iz matematike, izvršenje i plan, indeks je gotovo izjednačen, a u odnosu na prošlu godinu povećanje od 112,38 %.

**Aktivnost : A120804 Financiranje školskih projekata**

Uključivanem učenika u školske projekte potiče se razvoj njihovih vještina, kreativnosti i samopouzdanja.

U 2023.godini naknadno su odobrena sredstva za projekt-digitalna knjižnica Oxford Reading Club.

**Aktivnost: A120808 Nabava udžbenika za učenike osnovnih škola**

Cilj aktivnosti je osigurati jednaki pristup sustavu odgoja i obrazovanja i jednake šanse na razini osnovnoškolskog obrazovanja financiranjem udžbenika uz podršku MZO.

Izvršenje je 21.264,37 €, indeks izjednačen s planom, a u odnosu na prošlu godinu indeks je 91,38, jer je dio udžbenika u upotrebi kroz više godina.

**Aktivnost: A 120810 Ostale aktivnosti osnovnih škola**

Ostale aktivnosti osnovnih škola odnose se na prihode za posebne namjene (uplate roditelja za osiguranje učenika, terensku nastavu, školske časopise, naknadu štete za oštećene i izgubljene udžbenike i sl.), te donacije.

Izvršenje iznosi 11.403,31 €, indeks u odnosu na plan je 114,95, a u odnosu na prošlu godinu 160,64. Povećanje prvenstveno zbog povećanja troškova prijevoza na terensku nastavu, te osiguranja učenika.

**Aktivnost: A 120811 Dodatne djelatnosti osnovnih škola**

Dodatne djelatnosti osnovnih škola odnose se na prihode od iznajmljivana školskog prostora, te prihode od kamata. U 2023. škola nije ostvarila prihode od iznajmljivanja školskog prostora.

**Aktivnost: A120818 Organizacija prehrane u osnovnim školama**

Osiguravanje obroka učenicima za vrijeme školskog odmora kako bi se izjednačile mogućnosti svih učenika osnovnih škola na kvalitetnu prehranu.

 Izvršenje iznosi 102.100,37 €, indeks u odnosu na plan iznosi 98,22, iz razloga nešto manjeg broja učenika koji su u konačnici uključeni u prehranu. U prošloj godini nije bila organizirana školska prehrana.

**Aktivnost: A120819 Opskrba školskih ustanova higijenskim potrepštinama za učenice osnovnih škola**

Opskrba škole higijenskim potrepštinama za učenice kako bi se olakšalo održavanje higijene za vrijeme boravka u školi.

Izvršenje iznosi 1.092,70 €. Indeks izjednačen u odnosu na plan, a u prošloj godini nije bilo opskrbe navedenim potrepštinama..

**Aktivnost: T 120802 Produženi boravak**

Projekt produženog boravka sufinanciran je sredstvima Osnivača, Općine Konavle, te roditelja. Na taj način se osigurava učenicima boravak u školi nakon redovne nastave, s organiziranom prehranom, te nastavnim i izvannastavnim aktivnostima.

Izvršenje iznosi 31.570,32 €. Smanjenje usporedbi s planom, indeks je 94,14. U odnosu na prošlu godinu indeks je blago povećan 111,46, zbog povećanih troškova prehrane učenika i povećanja plaće za djelatnicu u produženom boravku.

Računovođa: Ravnateljica:

Katarina Ćumo Kate Kukuljica